लेकिन सचिन को अपना आदर्श मानने वाले पृथ्वी शॉ ने महज़ 14 साल की उम्र में 36 लाख रुपए का क़रार साइन कर लिया और अभी उनका अंतरराष्ट्रीय क्या घरेलू क्रिकेट करियर में ठीक से शुरू नहीं हुआ है.

इतनी कम उम्र में इतना बड़ा क़रार करने वाले पृथ्वी पहले भारतीय खिलाड़ी बन गए हैं.

रिकॉर्ड ने दिलाया क़रार

पृथ्वी ने पिछले साल मुंबई की स्कूल क्रिकेट प्रतियोगिता हैरिस शील्ड में खेलते हुए एक ही पारी में रिकॉर्ड 546 रन बनाए थे.

बैट, बॉल और स्टंप जैसे उत्पाद बनाने वाली कंपनी एसजी स्पोर्ट्स ने पृथ्वी के साथ छह साल के लिए ये क़रार किया है .

एसजी के मार्केटिंग डायरेक्टर पारस आनंद ने बीबीसी को बताया, "पृथ्वी पिछले कुछ सालों से हमारी कंपनी के बैट और किट इस्तेमाल कर रहे हैं लेकिन जब उन्होंने 546 रन का विश्व रिकॉर्ड बनाया तब हमारा ध्यान उन पर गया. हमें लगा कि इस लड़के में तो ग़ज़ब की क्षमता है. इसलिए हमने उनके साथ ये डील करके उन्हें ग्रूम करने का फ़ैसला किया."

असर

एक प्रतियोगिता में मुंबई की अंडर-19 टीम के लिए खेलने गए पृथ्वी से हमारा संपर्क नहीं हो पाया लेकिन उनके कोच राजू पाठक से ज़रूर बात हुई.

राजू ने ... अधिकतम 4000 वर्णों के लिए लेख जारी रखें:
कहा, "वित्तीय मदद मिलने से पृथ्वी का मनोबल काफ़ी बढ़ेगा. वो ग़रीब परिवार से हैं और अब उन्हें इस बात की चिंता करने की ज़रूरत नहीं कि क्रिकेट खेलने का खर्च कहां से आएगा."

क्या इतनी कम उम्र में इतना पैसा मिलने से पृथ्वी के क्रिकेट के प्रति फ़ोकस पर कोई असर नहीं पड़ेगा.

इसके जवाब में राजू ने कहा, "देखिए ये पूरा पैसा उन्हें एक साथ तो मिलेगा नहीं. छह साल का क़रार है. और ये लड़का बहुत मेहनती और समर्पण वाला है. उसका फ़ोकस बिलकुल भी नहीं डिगेगा. बल्कि पैसे से उसे और अच्छा करने की प्रेरणा मिलेगी."

सचिन ने दिए टिप्स

राजू ने बताया कि पृथ्वी, सचिन तेंदुलकर के बेटे अर्जुन तेंदुलकर के साथ भी कई बार प्रैक्टिस कर चुके हैं और ख़ुद सचिन, पृथ्वी के खेल से बहुत प्रभावित हैं.

सचिन तेंदुलकर पृथ्वी को कई टिप्स भी दे चुके हैं.

(बीबीसी हिंदी के 

एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)